**Общ регламент за групово освобождаване (Регламент № 651/2014) — работен документ**

**Помощи за опазване на околната среда**

Най-напред следва да бъдат проверени общите условия за прилагането на ОРГО (12 условия/членове 1—12), а след това И условията за помощите за опазване на околната среда.

**А. Общи условия за прилагане**

|  |  |
| --- | --- |
|  **Общи условия за съвместимост** | **Проверка на съответствието (OK?)** |
| **Член 1 — Изключване на някои дейности (параграф 2)** |  |
| **Не** се прилага за:* схеми за помощ за опазване на околната среда (с изключение на член 44) със среден годишен бюджет за държавната помощ над 150 милиона евро след изтичане на шест месеца от тяхното влизане в сила (този регламент може да продължи да се прилага за по-дълъг период от време за всяка такава схема за помощ, след като бъде разгледан съответният план за оценка, изпратен от държавата членка на Комисията, в срок от 20 работни дни от влизането на схемата в сила);
* всички изменения на схемите, посочени по-горе, с изключение на измененията, които не могат да повлияят на съвместимостта на схемата за помощ съгласно този регламент или които не могат съществено да повлияят на съдържанието на одобрения план за оценка;
* помощи за дейности, свързани с износ;
* помощи, обвързани с условието за използване на местни за сметка на вносни стоки.
 |
| **Член 1 — Изключване на някои сектори (параграф 3)** |  |
| * Риболов и аквакултури\* (съгласно Регламент (ЕС) № 1379/2013);
* Първично производство на селскостопански продукти\*, с изключение на компенсацията за помощи за опазване на околната среда;
* Преработка и продажба на селскостопански продукти\*, ако размерът на помощта е определен въз основа на цената или количеството на такива продукти, които се закупени от първични производители или предлагани на пазара от съответните предприятия; или когато помощта е обвързана със задължението да бъде прехвърлена частично или изцяло на първичните производители;
* Помощи за улесняване на закриването на неконкурентоспособни въглищни мини (Решение 2010/787/ЕС на Съвета);

\* *Ако предприятието упражнява също дейност в сектори, които попадат в приложното поле на настоящия регламент, той се прилага за помощите, предоставени в тези сектори, при условие че съответната държава членка гарантира, че дейностите в изключените сектори не се ползват от помощта*. |
| **Член 1 — Изключване на дружествата, засегнати от правилото Deggendorf (параграф 4)** |  |
| **Не** се прилага по отношение на схеми за помощ, които не изключват изрично плащането на индивидуална помощ в полза на предприятие, което е обект на неизпълнено разпореждане за възстановяване вследствие на предходно решение на Комисията, с което помощта се обявява за неправомерна/несъвместима, и **не** се прилага по отношение на ad hoc помощ в полза на такова предприятие.  |
| **Член 1 — Изключване на дружествата в затруднено положение (параграф 4)** |  |
| **Не** се прилага за помощи за предприятия в затруднено положение.  |
| **Член 1 — Изключване на мерките за помощ, които нарушават законодателството на Съюза (параграф 5)** |  |
| **Не** се прилага за мерки за държавна помощ, които водят до неотделимо нарушение на законодателството на Съюза, по-специално:а) задължение седалището или основното място на установяване на бенефициера да се намира в съответната държава членка. Разрешава се условието към момента на изплащането на помощта бенефициерът да е създал седалище или клон в държавата членка, предоставяща помощта;б) задължение бенефициерът да използва стоки и услуги, произведени на територията на държавата членка;в) ограничаване на възможността бенефициерът да се възползва от резултатите от научноизследователска и развойна дейност и иновации в други държави членки. |
| **Член 4 — Индивидуални прагове за уведомяване** |  |
| **Не** се прилага за помощи, надхвърлящи следните прагове:* **за инвестиционни помощи за опазване на околната среда**, с изключение на инвестиционните помощи за саниране на замърсени обекти и помощите за разпределителна мрежа, която е част от енергийноефективна централна отоплителна и охладителна система: 15 милиона евро на предприятие за всеки инвестиционен проект;
* **за инвестиционни помощи за** проекти **за енергийна ефективност**: 10 милиона евро съгласно разпоредбите на член 39, параграф 5;
* **за инвестиционни помощи за саниране на замърсени обекти**: 20 милиона евро на предприятие за всеки инвестиционен проект;
* **за оперативни помощи за производството на електроенергия от възобновяеми източници и оперативни помощи за насърчаване на енергията от възобновяеми източниц**и в маломащабни съоръжения: 15 милиона евро на предприятие за всеки проект. Когато помощите са предоставени на основата на конкурентна тръжна процедура съгласно член 42: 150 милиона евро на година, като се взема предвид комбинираният бюджет на всички схеми, попадащи в приложното поле на член 42;
* **за** **инвестиционни помощи за разпределителна мрежа за централно отопление или охлаждане**: 20 милиона евро на предприятие за всеки инвестиционен проект;
* **за инвестиционни помощи за енергийна инфраструктура**: 50 милиона евро на предприятие за всеки инвестиционен проект.

Праговете **не** могат да бъдат заобикаляни чрез изкуствено разделяне на схемите или проектите за помощ. |  |
| **Член 5 — Прозрачност на помощта**  |  |
| Прилага се само за прозрачни помощи, като за прозрачни се считат:* безвъзмездните средства и лихвените субсидии;
* заемите (когато брутният еквивалент на безвъзмездна помощ е изчислен въз основа на референтния процент към момента на предоставяне на безвъзмездните средства);
* гаранциите;

(когато брутният еквивалент на безвъзмездна помощ е изчислен въз основа на минималните премии, посочени в известие на Комисията; или когато брутният еквивалент на безвъзмездна помощ е одобрен, преди мярката да бъде въведена в действие, въз основа на Известието на Комисията относно гаранциите и в одобрената методика за изчисляването му изрично се обръща внимание на вида на гаранцията и на вида на сделката, за която гаранцията е издадена, в контекста на прилагането на ОРГО);* данъчните предимства (когато по мярката е предвиден таван, с който се гарантира, че прагът няма да бъде надхвърлен);
* помощите за проекти за енергийна ефективност, ако са изпълнени условията в член 39;
* помощите под формата на премии в допълнение към пазарната цена, ако са изпълнени условията в член 42;
* възстановяемите аванси (ако общият номинален размер на възстановяемия аванс не надхвърля приложимите прагове съгласно настоящия регламент или ако, след като Комисията е била уведомена за методиката за изчисляване на брутния еквивалент на безвъзмездна помощ на възстановимия аванс, тя е одобрила тази методика преди изпълнението на мярката).
 |  |
| **Член 6 — Стимулиращ ефект**  |  |
| Помощта може да бъде освободена от задължението за уведомяване само ако има стимулиращ ефект:* **преди началото на проекта или работата** бенефициерът е подал **до държавата членка заявление за помощ**, което съдържа поне следната информация:
	+ наименование и големина на предприятието;
	+ описание на проекта, включително неговата начална и крайна дата;
	+ местонахождение на проекта;
	+ списък с разходите по проекта;
	+ вид на помощта (безвъзмездни средства, заем, гаранция, възстановяем аванс, вливане на капитал и т.н.) и размер на публичното финансиране, необходимо за проекта.
* **помощи ad hoc за големи предприятия:** освен горното, преди да предостави помощта, държавата членка се е уверила, че с представената от бенефициера документация са доказани едно или повече от следните положения:
* съществено нарастване на обхвата на проекта или дейността в резултат на помощта; или
* съществено увеличение на общата сума, изразходвана от бенефициера за проекта или дейността в резултат на помощта; или
* съществено нарастване на скоростта на изпълнение на съответния проект или съответната дейност.

🡪**Изключения*** **данъчни предимства**, ако:
	+ мярката предвижда право на помощ в съответствие с обективни критерии и без допълнителна преценка по собствено усмотрение от страна на държавата членка; и
	+ мярката е приета и е била в сила преди започването на работата по подпомагания проект или дейност, освен в случай на последващи фискални схеми, когато дейността вече е била включена в предходните схеми под формата на данъчно предимство.
* помощи под формата на **намаления на данъците за околната среда съгласно Директива 2003/96/ЕО**, ако са изпълнени условията в член 44 от ОРГО.
 |  |
| **Член 7 — Допустими разходи** |  |
| За изчисляването на интензитета на помощта:* Данните се събират преди приспадането на данъци и други такси.
* При помощите, които се предоставят не под формата на безвъзмездни средства, а под друга форма, размерът на помощта е нейният брутен еквивалент на безвъзмездна помощ.
* Помощите, които се предоставят на няколко части, се сконтират към техния размер към момента на предоставяне (същото важи и за допустимите разходи и лихвените проценти към момента на предоставяне).
* Отделните траншове помощ под формата на данъчни предимства се сконтират въз основа на сконтовите проценти, приложими към момента на влизане в сила на данъчното предимство.
* Когато помощите се предоставят под формата на възстановяеми аванси, които, при липса на одобрена методика за изчисляване на техния брутен еквивалент на безвъзмездна помощ, са изразени като процент от допустимите разходи, и мярката предвижда, че при успешен резултат от проекта, за който се съди въз основа на реалистична и предпазлива хипотеза, авансовите плащания се възстановяват с лихвен процент, поне равен на сконтовия процент, приложим към момента на предоставяне на помощта, максималният интензитет на помощта може да бъде увеличен с 10 процентни пункта.

Допустими разходи и документация* Допустими разходи, подкрепени с ясни, конкретни и актуални документи.
 |  |
| **Член 8 — Натрупване** |  |
| * За праговете и максималните интензитети на помощта се взема предвид **общият размер** на помощта (параграф 1).
* Когато **финансиране от Съюза** (което не е под контрола на държавата членка) е съчетано с държавна помощ, само тази държавна помощ се взема предвид за установяването на това дали са спазени праговете за уведомяване и максималните интензитети на помощта или максималните размери на помощта, при условие че общият размер на публичното финансиране, предоставено във връзка с едни и същи допустими разходи, не превишава най-благоприятния процент на финансиране, установен в приложимите правила на законодателството на Съюза (параграф 2).
* Освободените от задължението за уведомяване помощи могат да се натрупват с всякаква друга държавна помощ, ако **установимите разходи са различни** (параграф 3, буква а).
* Не се допуска натрупване на освободени от задължението за уведомяване помощи с никаква друга помощ във връзка със **същите допустими разходи**, които се припокриват частично или напълно, ако това натрупване води до надхвърляне на най-високия интензитет или най-високия размер на помощта, приложими за тази помощ (параграф 3, буква б).
* Държавните помощи, освободени от задължението за уведомяване по силата на ОРГО, не могат да се натрупват с помощ **de minimis** по отношение на същите допустими разходи, ако това натрупване би довело до интензитет на помощта, надхвърлящ праговете, установени в глава III от ОРГО (параграф 5).
 |  |
| **Членове 9 и 11 — Публикуване и информация — Докладване** |  |
| Подаване на обобщена информация до КомисиятаПубликуване в интернет на националното правно основание |  |
| **Член 9 — Публикуване и информация**  |  |
| * Публикуване на подробен уебсайт за държавните помощи — на национално или регионално равнище — на следното (параграф 1):

а) обобщената информация (вж. член 11) или връзка, която предоставя достъп до нея;б) пълния текст на всяка мярка за помощ (вж. член 11) или връзка, която предоставя достъп до него; в) информацията относно всяка предоставена индивидуална помощ, надхвърляща 500 000 евро (вж. приложение III).Що се отнася до помощта, предоставена в полза на проекти по цел „Европейско териториално сътрудничество“, информацията, посочена в настоящия параграф, се помества на уебсайта на държавата членка, в която е разположен съответният управителен орган, съгласно определението в член 21 от Регламент (ЕС) № 1299/2013 на Европейския парламент и на Съвета. Като алтернативен вариант участващите държави членки могат също да решат всяка от тях да предоставя информацията относно мерките за помощ на тяхната територия на съответните уебсайтове.* За схемите под формата на данъчни предимства и схемите по членове 16 и 21 (с изключение на МСП, които не са осъществили търговска продажба на нито един пазар) условията, посочени в параграф 1, буква в) от настоящия член, се считат за изпълнени, ако държавите членки публикуват необходимата информация за размера на индивидуалните помощи в следните диапазони (в милиони евро) (параграф 2):
* 0,5—1;
* 1—2;
* 2—5;
* 5—10;
* 10—30; и
* 30 и повече.
* Информацията, посочена в параграф 1, буква в), е организирана и достъпна по стандартизиран начин (вж. приложение III) и дава възможност за ефективно търсене и изтегляне. Информацията, посочена в параграф 1, се публикува до 6 месеца от датата на предоставяне на помощта или, за помощи под формата на данъчни предимства, до 1 година от датата, на която трябва да се подаде данъчната декларация, и е достъпна най-малко 10 години от датата, на която е предоставена помощта (параграф 4).
* Държавите членки осигуряват съответствие с разпоредбите на този член най-късно две години след влизане в сила на този регламент (т.е. 1.7.2016 г.) (параграф 6).
 |  |

**За определенията на понятията:** член 2 (да се обърне внимание на новото определение за предприятие в затруднено положение).

**Докладване:** член 11.

**Контрол:** член 12.

**Отмяна на груповото освобождаване:** член 10.

**Б. Специални условия за помощта за опазване на околната среда**

|  |  |
| --- | --- |
| **Член 36****Инвестиционни помощи, които дават възможност на предприятията да надвишат стандартите на Съюза за опазване на околната среда или да повишат равнището на опазване на околната среда при липса на стандарти на Съюза** | **Проверка на съответствието (OK?)** |
| * Те са съвместими и освободени от задължението за уведомяване, ако са изпълнени общите условия за съвместимост и условията в този член (параграф 1).
* **Инвестицията отговаря на едно от следните условия** (параграф 2):

а) бенефициерът повишава равнището на опазване на околната среда в резултат на дейността си, като надвиши приложимите стандарти на Съюза, независимо от наличието на задължителни национални стандарти, които са по-строги от стандартите на Съюза;б) бенефициерът повишава равнището на опазване на околната среда в резултат на дейността си при липса на стандарти на Съюза.* Помощи не могат да се предоставят, когато инвестициите са предприети с цел да се гарантира, че предприятията спазват **стандартите на Съюза, които вече са приети**, но все още не са влезли в сила (параграф 3), с изключение на (параграф 4):

а) закупуването на нови транспортни средства за автомобилен, железопътен, вътрешноводен и морски транспорт, които съответстват на приетите стандарти на Съюза; закупуването се извършва, преди тези стандарти да влязат в сила, и след като стандартите станат задължителни, те не се прилагат за транспортните средства, които вече са били закупени преди тази дата;б) модернизирането на съществуващи транспортни средства за автомобилен, железопътен, вътрешноводен и морски транспорт; стандартите на Съюза все още не са били в сила към датата на пускане в експлоатация на тези транспортни средства и след като са станали задължителни, те не се прилагат със задна дата към тези превозни средства.* **Допустими разходи:** допълнителните инвестиционни разходи, необходими на предприятията, за да надвишат приложимите стандарти на Съюза или да повишат равнището на опазване на околната среда при липса на стандарти на Съюза. Те се определят, както следва (параграф 5):

а) когато разходите за инвестиции в опазването на околната среда могат да бъдат разграничени в общите инвестиционни разходи като отделна инвестиция, тези разходи, свързани с опазването на околната среда, представляват допустимите разходи;б) във всички останали случаи разходите за инвестиции в опазването на околната среда се установяват чрез сравнение с подобна инвестиция с по-малко благоприятен ефект за опазването на околната среда, която вероятно е щяла да бъде осъществена без помощта. Разликата между разходите за двете инвестиции представлява разходите, свързани с опазването на околната среда, и съставлява допустимите разходи.Не са допустими разходите, които не са пряко свързани с постигането на по-високо равнище на опазване на околната среда.* **Интензитетът на помощта** **не** надвишава 40 % от допустимите разходи (параграф 6).
* **Допълнителен интензитет**:
* Интензитетът на помощта може да се увеличи с 10 процентни пункта за помощи, предоставени на средни **предприятия**, и с 20 процентни пункта за помощи, предоставени на малки предприятия (параграф 7).
* Интензитетът на помощта може да се увеличи с 15 процентни пункта за инвестиции, осъществявани в **подпомагани региони**, които отговарят на условията по член 107, параграф 3, буква а) от ДФЕС, и с 5 процентни пункта за инвестиции, осъществявани в подпомагани региони, които отговарят на условията по член 107, параграф 3, буква в) от ДФЕС (параграф 8).
 |  |

|  |  |
| --- | --- |
| **Член 37****Инвестиционни помощи за ранно адаптиране към бъдещи стандарти на Съюза** | **Проверка на съответствието (OK?)** |
| * Те са съвместими и освободени от задължението за уведомяване, ако са изпълнени общите условия за съвместимост и условията в този член (параграф 1).
* **Стандартите на Съюза** трябва да са били приети, а инвестицията трябва да бъде осъществена и приключена най-малко една година преди датата на влизане в сила на съответния стандарт (параграф 2).
* **Допустими разходи**: допълнителните инвестиционни разходи, необходими за постигане на равнище на опазване на околната среда, което е по-високо от равнището, заложено в приложимите стандарти на Съюза. Те се определят, както следва (параграф 3):

а) когато разходите за инвестиции в опазването на околната среда могат да бъдат разграничени в общите инвестиционни разходи като отделна инвестиция, тези разходи, свързани с опазването на околната среда, представляват допустимите разходи;б) във всички останали случаи разходите за инвестиции в опазването на околната среда се установяват чрез сравнение с подобна инвестиция с по-малко благоприятен ефект за опазването на околната среда, която вероятно е щяла да бъде осъществена без помощта. Разликата между разходите за двете инвестиции представлява разходите, свързани с опазването на околната среда, и съставлява допустимите разходи. Не са допустими разходите, които не са пряко свързани с постигането на по-високо равнище на опазване на околната среда.* **Интензитет на помощта**, който **не** надвишава (параграф 4):

а) 20 % от допустимите разходи за малките предприятия, 15 % от допустимите разходи за средните предприятия и 10 % от допустимите разходи за големите предприятия, ако инвестицията се изпълнява и приключва повече от три години преди датата на влизане в сила на новия стандарт на Съюза;б) 15 % от допустимите разходи за малките предприятия, 10 % от допустимите разходи за средните предприятия и 5 % от допустимите разходи за големите предприятия, ако инвестицията се изпълнява и приключва между една и три години преди датата на влизане в сила на новия стандарт на Съюза.* **Допълнителен интензитет**: Интензитетът на помощта може да се увеличи с 15 процентни пункта за инвестиции, осъществявани в подпомагани региони, които отговарят на условията по член 107, параграф 3, буква а) от ДФЕС, и с 5 процентни пункта за инвестиции, осъществявани в подпомагани региони, които отговарят на условията по член 107, параграф 3, буква в) от ДФЕС (параграф 5).
 |  |

|  |  |
| --- | --- |
| **Член 38****Инвестиционни помощи за мерки за повишаване на енергийната ефективност** | **Проверка на съответствието (OK?)** |
| * Те са съвместими и освободени от задължението за уведомяване, ако са изпълнени общите условия за съвместимост и условията в този член (параграф 1).
* Помощи не могат да се предоставят по силата на този член, когато подобренията са предприети с цел да се гарантира, че предприятията спазват **стандартите на Съюза**, които вече са приети, дори ако те все още не са влезли в сила (параграф 2).
* **Допустимите разходи** са допълнителните инвестиционни разходи, необходими за постигане на по-високо равнище на енергийна ефективност. Те се определят, както следва (параграф 3):

а) когато разходите за инвестиции в енергийната ефективност могат да бъдат разграничени в общите инвестиционни разходи като отделна инвестиция, тези разходи, свързани с енергийната ефективност, представляват допустимите разходи;б) във всички останали случаи разходите за инвестиции в енергийната ефективност се установяват чрез сравнение с подобна инвестиция с по-малка енергийна ефективност, която вероятно е щяла да бъде осъществена без помощта. Разликата между разходите за двете инвестиции представлява разходите, свързани с енергийната ефективност, и съставлява допустимите разходи.* Не са допустими разходите, които не са пряко свързани с постигането на по-високо равнище на енергийна ефективност.
* **Интензитетът на помощта не** надвишава 30 % от допустимите разходи (параграф 4).
* **Допълнителен интензитет**:
* Интензитетът на помощта може да се увеличи с 20 процентни пункта за помощи, предоставени на малки **предприятия**, и с 10 процентни пункта за помощи, предоставени на средни предприятия (параграф 5).
* Интензитетът на помощта може да се увеличи с 15 процентни пункта за инвестиции, осъществявани в **подпомагани региони**, които отговарят на условията по член 107, параграф 3, буква а) от ДФЕС, и с 5 процентни пункта за инвестиции, осъществени в подпомагани региони, които отговарят на условията по член 107, параграф 3, буква в) от ДФЕС (параграф 6).
 |  |

|  |  |
| --- | --- |
| **Член 39****Инвестиционни помощи за проекти за енергийна ефективност на сгради** | **Проверка на съответствието (OK?)** |
| * Те са съвместими и освободени от задължението за уведомяване, ако са изпълнени общите условия за съвместимост и условията в този член (параграф 1).
* Допустими за помощ са **проектите за енергийна ефективност, свързани със сгради** (параграф 2).
* **Допустими разходи**: общите разходи за проекта за енергийна ефективност (параграф 3).
* **Форми на помощ в полза на фонд за енергийна ефективност**: дотация, капиталово участие, гаранция или заем в полза на фонд за енергийна ефективност или на друг финансов посредник, който следва да ги прехвърли изцяло на крайните бенефициери, които са собствениците на сградата или наемателите (параграф 4).
* **Форми на помощ за завършване на проекти:** помощите, които фондът за енергийна ефективност или друг финансов посредник предоставя в полза на допустимите проекти за енергийна ефективност, могат да бъдат под формата на заеми или гаранции. Номиналната стойност на заема или гарантираната сума не надхвърля 10 милиона евро на проект на равнището на крайните бенефициери. Гаранцията **не** може да надхвърля 80 % от заема, за който е издадена (параграф 5).
* **Размерът на погасяването** от страна на собствениците на сградата към фонда за енергийна ефективност или друг финансов посредник **не** може да е по-малък от номиналния размер на заема (параграф 6).
* Помощите за енергийна ефективност трябва да **привлекат допълнителни инвестиции от частни инвеститори** в размер на поне 30 % от цялото финансиране, предоставено за проекта за енергийна ефективност. Когато помощта се предоставя от фонд за енергийна ефективност, привличането на частни инвестиции може да се извърши на равнището на фонда за енергийна ефективност и/или на равнището на проектите за енергийна ефективност, така че да бъде събрана обща сума, представляваща поне 30 % от цялото финансиране, предоставено на проекта за енергийна ефективност (параграф 7).
* Когато предоставят помощи за енергийна ефективност, **държавите членки могат да създадат фондове за енергийна ефективност** и/или да използват финансови посредници. Условия, които трябва да бъдат изпълнени (параграф 8):

а) **управителите се подбират** посредством открита, прозрачна и недискриминационна процедура в съответствие с приложимото законодателство на Съюза и на държавите членки. Не се допуска дискриминация въз основа на тяхното място на установяване или регистриране независимо от държавата членка. По отношение на управителите може да се предвиди изискване те да отговарят на предварително определени критерии, които са обективно оправдани от естеството на инвестициите;б) **независимите частни инвеститори се подбират** чрез открита, прозрачна и недискриминационна процедура в съответствие с приложимото съюзно и национално законодателство с цел да бъдат установени подходящи механизми за споделяне на рисковете и ползите, като за инвестициите, които не са гаранции, се отдава предпочитание на асиметричното разпределение на печалбата пред защитата срещу рисковете от загуби. Ако частните инвеститори не се избират по такава процедура, справедливата норма на възвръщаемост за частните инвеститори се определя от независим експерт, избран чрез открита, прозрачна и недискриминационна процедура;в) **асиметрично разпределяне на загубата** между публичните и частните инвеститори; първата загуба, поета от публичния инвеститор, е **ограничена** до 25 % от общия размер на инвестицията;г) гаранции: **размерът на гаранцията е ограничен** до 80 %, а общите загуби, поети от съответната държава членка, са ограничени до 25 % от съответния гарантиран портфейл. Само гаранциите, които покриват очакваните загуби по съответния гарантиран портфейл, могат да бъдат предоставени безвъзмездно. Ако гаранцията предвижда също и покриване на неочаквани загуби, за частта от гаранцията, покриваща неочакваните загуби, финансовият посредник плаща гаранционна премия, която съответства на пазарните условия;д) **инвеститорите могат да бъдат представени в управленските органи** на фонда за енергийна ефективност или финансовия посредник;е) фондовете за енергийна ефективност и финансовите посредници се учредяват съгласно приложимото законодателство и държавите членки предвиждат извършването на **финансов и правен анализ**, за да се гарантира стабилна от търговска гледна точка инвестиционна стратегия за изпълнение на мярката за помощ за енергийна ефективност.* **Финансовите посредници**, в това число фондовете за енергийна ефективност, се управляват на търговски принцип и гарантират, че решенията за финансиране са насочени към реализирането на печалба, при условие че финансовите посредници и според случая, управителите на фондовете за енергийна ефективност отговарят на следните условия (параграф 9):

а) те са задължени по закон или договор да действат добросъвестно и **с грижата на професионален управител**, както и да избягват конфликтите на интереси; те прилагат най-добрите практики и подлежат на регулаторен контрол;б) тяхното **възнаграждение съответства на пазарните практики**. Това изискване е изпълнено, когато управителят е избран чрез открита, прозрачна и недискриминационна процедура; обективни критерии, свързани с опита, експертните знания и оперативния и финансовия капацитет;в) тяхното **възнаграждение е обвързано с постигнатите резултати** или те споделят част от инвестиционните рискове, като съинвестират собствени средства, така че да се гарантира, че техните интереси отговарят постоянно на интересите на публичния инвеститор;г) те изготвят **инвестиционна стратегия**, критерии и график на инвестициите в проекти за енергийна ефективност, като установяват предварително финансовата жизнеспособност и тяхното очаквано въздействие върху енергийната ефективност;д) за публичните средства, инвестирани във фонда за енергийна ефективност или отпуснати на финансовия посредник: наличие на **ясна и реалистична стратегия за излизане**, която позволява на пазара да финансира проекти за енергийна ефективност, когато е готов за това.* Подобренията на енергийната ефективност, предприети с цел да се гарантира, че бенефициерът спазва вече приети **стандарти на Съюза**, **не** се освобождават от задължението за уведомяване по силата на този член (параграф 10).
 |  |

|  |  |
| --- | --- |
| **Член 40****Инвестиционни помощи за високоефективно комбинирано производство на енергия** | **Проверка на съответствието (OK?)** |
| * Те са съвместими и освободени от задължението за уведомяване, ако са изпълнени общите условия за съвместимост и условията в този член (параграф 1).
* Инвестиционни помощи се предоставят само за **новоинсталирани или реновирани** мощности (параграф 2).
* С новите агрегати за комбинирано производство на енергия **като цяло се постигат икономии на първична енергия** в сравнение с разделното производство на топлинна енергия и електроенергия (Директива 2012/27/ЕС). Подобряването на съществуващ агрегат за комбинирано производство на енергия или превръщането на съществуващ агрегат за производство на електроенергия в агрегат за комбинирано производство на енергия трябва да води до икономии на първична енергия спрямо изходното положение (параграф 3).
* **Допустими разходи**: допълнителните инвестиционни разходи за оборудването, необходимо на инсталацията, за да може да функционира като високоефективна инсталация за комбинирано производство на енергия, в сравнение с традиционните електрически или отоплителни инсталации със същия капацитет, или допълнителните инвестиционни разходи за модернизиране до по-висока ефективност, когато съществуващата инсталация вече е достигнала прага на висока ефективност (параграф 4).
* **Интензитетът на помощта не** надхвърля 45 % от допустимите разходи. Той може да се увеличи с 20 процентни пункта за помощи, предоставени на малки предприятия, и с 10 процентни пункта за помощи, предоставени на средни предприятия (параграф 5).
* **Допълнителен интензитет:** интензитетът на помощта може да се увеличи с 15 процентни пункта за инвестиции, осъществявани в подпомагани региони, които отговарят на условията по член 107, параграф 3, буква а) от ДФЕС, и с 5 процентни пункта за инвестиции, осъществявани в подпомагани региони, които отговарят на условията по член 107, параграф 3, буква в) от ДФЕС (параграф 6).
 |  |

|  |  |
| --- | --- |
| **Член 41****Инвестиционни помощи за насърчаване на енергията от възобновяеми източници** | **Проверка на съответствието (OK?)** |
| * Те са съвместими и освободени от задължението за уведомяване, ако са изпълнени общите условия за съвместимост и условията в този член (параграф 1).
* Помощи за производството на биогорива: освобождават се от задължението за уведомяване само доколкото подпомаганите инвестиции се използват за производството на **устойчиви биогорива, които не са произведени на основата на хранителни култури.** Въпреки това инвестиционните помощи за преобразуване на съществуващи съоръжения за биогорива, произведени на основата на хранителни култури, в съоръжения за биогорива от ново поколение са освободени от задължението за уведомяване, ако производството на биогорива на основата на хранителни култури се намали пропорционално на новия капацитет (параграф 2).
* Помощи **не** могат да се предоставят в полза на биогорива, които подлежат на **задължение за доставка или смесване** (параграф 3).
* Помощи не могат да се предоставят за **водноелектрически инсталации,** които не съответстват на Директива 2000/60/ЕО (параграф 4).
* Помощите се предоставят **само за нови съоръжения.** Помощи не могат да се предоставят и изплащат, след като съоръжението започне своята работа, и помощите не зависят от продукцията (параграф 5).
* **Допустими разходи**: допълнителните инвестиционни разходи, необходими за насърчаване на производството на енергия от възобновяеми източници. Определят се, както следва (параграф 6):

а) разходите за инвестиции в производството на енергия от възобновяеми източници могат да се установят в общите инвестиционни разходи като отделна инвестиция (например като лесно установим допълнителен компонент към вече съществуващо съоръжение; тези разходи, свързани с енергията от възобновяеми източници, представляват допустимите разходи); б) разходите за инвестиции в производството на енергия от възобновяеми източници могат да бъдат установени чрез сравнение с подобна инвестиция с по-малко благоприятен ефект за опазването на околната среда, която вероятно би била осъществена без помощта — разликата между разходите за двете инвестиции представлява разходите, свързани с възобновяемата енергия, и тя съставлява допустимите разходи;в) за някои маломащабни съоръжения, в случаите, в които не може да бъде установена по-малко благоприятна за околната среда инвестиция поради липсата на съоръжения с ограничен размер, допустимите разходи са общите инвестиционни разходи за постигане на по-високо равнище на опазване на околната среда.Разходи, които не **са** допустими: разходите, които не са пряко свързани с постигането на по-високо равнище на опазване на околната среда.* **Интензитетът на помощта не** надвишава (параграф 7):

а) 45 % от допустимите разходи (въз основа на точка 6), буква а) или б);б) 30 % от допустимите разходи (въз основа на точка 6, буква в).* **Допълнителен интензитет:**
* Интензитетът на помощта може да бъде увеличен с 20 процентни пункта за помощи, предоставени на малки предприятия, и с 10 процентни пункта за помощи, предоставени на средни предприятия (параграф 8).
* Интензитетът на помощта може да бъде увеличен с 15 процентни пункта за инвестиции, осъществявани в подпомагани региони, които отговарят на условията по член 107, параграф 3, буква а) от ДФЕС, и с 5 процентни пункта за инвестиции, осъществявани в подпомагани региони, които отговарят на условията по член 107, параграф 3, буква в) от ДФЕС (параграф 9).
* Помощ, предоставена чрез **конкурентна тръжна процедура** въз основа на ясни, прозрачни и недискриминационни критерии: интензитетът на помощта може да достигне 100 % от допустимите разходи. Тази тръжна процедура е недискриминационна и позволява участието на всички заинтересовани предприятия. Бюджетът, свързан с тръжната процедура, е обвързващо ограничение (не всички участници могат да получат помощ и помощите се предоставят въз основа на първоначалната оферта, представена от участника в търга, поради което са изключени последващи преговори) (параграф 10).
 |  |

|  |  |
| --- | --- |
| **Член 42****Оперативни помощи за насърчаване на електроенергията от възобновяеми източници**  | **Проверка на съответствието (OK?)** |
| * Те са съвместими и освободени от задължението за уведомяване, ако са изпълнени общите условия за съвместимост и условията в този член (параграф 1).
* Помощите се предоставят чрез **конкурентна тръжна процедура** въз основа на ясни, прозрачни и недискриминационни критерии, в която на недискриминационна основа могат да участват всички производители на електроенергия от възобновяеми енергийни източници (параграф 2).
* Тръжната процедура може да бъде ограничена до определени технологии, когато отворена за всички производители процедура би довела до неоптимален резултат и този проблем не може да бъде разрешен при създаването на процедурата, по-специално поради (параграф 3):
	1. по-дългосрочния потенциал на определена нова и иновационна технология; или
	2. необходимостта от постигането на диверсификация; или
	3. мрежовите ограничения и стабилността на мрежата; или
	4. системните разходи (за интегриране); или
	5. необходимостта да се избягват нарушения на пазарите за суровини в резултат на подпомагането в полза на биомасата.

Държавите членки извършват подробна оценка на приложимостта на тези условия и докладват за тази оценка на Комисията (съгласно условията в член 11, буква а).* Помощите се предоставят на **нови и иновационни технологии за възобновяема енергия** въз основа на конкурентна тръжна процедура, до която достъп има поне една такава технология въз основа на ясни, прозрачни и недискриминационни критерии. Такива помощи **не** могат да се предоставят за повече от 5 % от общия планиран нов капацитет за производство на енергия от възобновяеми енергийни източници на година (параграф 4).
* Помощите се предоставят като **премия в допълнение към пазарната цена**, на която производителите продават своята електроенергия директно на пазара (параграф 5).
* Бенефициерите подлежат на **стандартни отговорности за балансиране**. Бенефициерите могат да възложат отговорностите за балансиране на други предприятия от свое име, като например на колективни потребители (параграф 6).
* Помощи **не** могат да се предоставят, когато **цените са отрицателни** (параграф 7).
* Помощите могат да се предоставят без конкурентната тръжна процедура, описана в параграф 2, на съоръжения с инсталирана електрогенерираща мощност под 1 MW (за производството на електроенергия от всички възобновяеми източници с изключение на електроенергията, добивана от вятъра, за която такива помощи могат да се предоставят на съоръжения с инсталирана електрогенерираща мощност под 6 MW или на съоръжения с по-малко от 6 генератора. Без да се засяга параграф 9, когато помощта се предоставя без конкурентна тръжна процедура, трябва да са изпълнени условията в параграфи 5, 6 и 7. В допълнение, когато помощта се предоставя без конкурентна тръжна процедура, се прилагат условията в член 43, параграфи 5, 6 и 7 (параграф 8).
* Условията в параграфи 5, 6 и 7 не се прилагат за оперативни помощи, предоставени на **съоръжения с инсталирана електрогенерираща мощност под 500 MW** (за производството на електроенергия от всички възобновяеми източници с изключение на електроенергията, добивана от вятъра, за която тези условия не се прилагат за оперативни помощи, предоставени на съоръжения с инсталирана електрогенерираща мощност под 3 MW или на съоръжения с по-малко от 3 генератора) (параграф 9).
* Изчисляване на максималните мощности, посочени в параграфи 8 и 9: **съоръженията с обща точка за свързване към електроенергийната мрежа** се считат за едно и също съоръжение (параграф 10).
* **Помощи се предоставят само докато съоръжението бъде напълно амортизирано** (в съответствие с общоприетите счетоводни принципи). Инвестиционните помощи, получени по-рано, трябва да бъдат приспаднати от оперативната помощ (параграф 11).
 |  |

|  |  |
| --- | --- |
| **Член 43****Оперативни помощи за насърчаване на енергията от възобновяеми източници в маломащабни съоръжения**  | **Проверка на съответствието (OK?)** |
| * Те са съвместими и освободени от задължението за уведомяване, ако са изпълнени общите условия за съвместимост и условията в този член (параграф 1).
* **Помощ само за съоръжения с инсталирана електрогенерираща мощност под 500 kW** (всички възобновяеми източници с изключение на електроенергията, добивана от вятъра, за която помощи се предоставят за съоръжения с инсталирана електрогенерираща мощност под 3 MW или на съоръжения с по-малко от 3 генератора, и с изключение на биогоривата, за които помощи се предоставят за съоръжения с инсталирана електрогенерираща мощност под 50 000 тона годишно. Изчисляване на максималните мощности: маломащабните съоръжения с обща точка за свързване към електроенергийната мрежа се считат за едно и също съоръжение (параграф 2).
* **Помощите се предоставят само за съоръжения, в които се произвеждат устойчиви биогорива, които не са произведени на основата на хранителни култури.** Въпреки това оперативните помощи за съоръжения, произвеждащи биогорива на основата на хранителни култури, които са започнали да работят преди 31 декември 2013 г. и все още не са напълно амортизирани, се освобождават съгласно този член, но при всички случаи не по-късно от 2020 г. (параграф 3).
* Помощи **не** могат да се предоставят за биогорива, които подлежат на **задължение за доставка или смесване** (параграф 4).
* **Помощта за единица енергия не надхвърля** разликата между общите стандартни разходи за производството на енергия от въпросния възобновяем източник и пазарната цена на въпросния вид енергия. Стандартните разходи се актуализират редовно и поне веднъж годишно (параграф 5).
* **Максималната норма на възвръщаемост**, използвана за изчисляването на стандартните разходи, **не** надхвърля съответния суапов процент плюс премия от 100 базисни пункта. Съответният суапов процент е суаповият процент за паричната единица, в която се предоставя помощта, за падеж, който отразява периода на амортизация на подпомаганите съоръжения (параграф 6).
* **Помощите се предоставят само до пълната амортизация на съоръженията** (в съответствие с общоприетите счетоводни принципи). Инвестиционните помощи, предоставени на съоръженията, се приспадат от оперативната помощ (параграф 7).
 |  |

|  |  |
| --- | --- |
| **Член 44****Помощи под формата на намаления на данъци за околната среда по Директива 2003/96/ЕО**  | **Проверка на съответствието (OK?)** |
| * Те са съвместими и освободени от задължението за уведомяване, ако са изпълнени общите условия за съвместимост и условията в този член (параграф 1).
* **Бенефициерите на намаленията на данъци** се избират въз основа на прозрачни и обективни критерии и заплащат най-малко съответните минимални равнища на данъчно облагане, определени в Директива 2003/96/ЕО (параграф 2).
* **Форма на помощта:** схемите за помощ под формата на намаления на данъци се основават на намаление на приложимата ставка на екологичния данък или на заплащането на фиксирана компенсационна сума, или на комбинация от тези два механизма (параграф 3).
* Помощи **не** **могат да се предоставят за биогорива, които подлежат на задължение за доставка или смесване** (параграф 4).
 |  |

|  |  |
| --- | --- |
| **Член 45****Инвестиционни помощи за саниране на замърсени обекти**  | **Проверка на съответствието (OK?)** |
| * Те са съвместими и освободени от задължението за уведомяване, ако са изпълнени общите условия за съвместимост и условията в този член (параграф 1).
* **Инвестицията трябва да води до отстраняването на щетите върху околната среда**, включително щетите върху качеството на почвата или повърхностните и подпочвените води (параграф 2).
* **Принцип „замърсителят плаща“:** когато е установена самоличността на юридическото или физическото лице, отговорно за щетите върху околната среда съгласно законодателството на всяка държава членка, без да се засягат правилата на Съюза в тази област, това лице трябва да финансира санирането в съответствие с принципа „замърсителят плаща“ и държавна помощ не може да бъде предоставена. Когато не е установена самоличността на лицето, което е отговорно съгласно приложимото право, или то не може да бъде заставено да поеме разходите, лицето, отговорно за дейността по саниране или рехабилитация, може да получи държавна помощ (параграф 3).
* **Допустими разходи:** разходите за саниране, от които се изважда увеличението на стойността на земята. Всички разходи, извършени от дадено предприятие в процеса на саниране на неговия обект, независимо дали могат да бъдат отразени като дълготрайни активи в счетоводния му баланс, могат да се разглеждат като допустима инвестиция в случая на саниране на замърсени обекти (параграф 4).
* Оценките на увеличението на стойността на земята вследствие на саниране се извършват от **независим експерт** (параграф 5).
* **Интензитетът на помощта** **не** надвишава 100 % от допустимите разходи (параграф 6).
 |  |

|  |  |
| --- | --- |
| **Член 46****Инвестиционни помощи за енергийноефективно централно отопление и охлаждане**  | **Проверка на съответствието (OK?)** |
| * Те са съвместими и освободени от задължението за уведомяване, ако са изпълнени общите условия за съвместимост и условията в този член (параграф 1).
* **Допустими разходи за производствените централи**: допълнителните разходи, необходими за изграждането, разширяването и реконструкцията на един или няколко генератора, които да функционират като енергийноефективна централна отоплителна и охладителна система в сравнение с традиционна производствена централа. Инвестицията е неразделна част от енергийноефективната централна отоплителна и охладителна система (параграф 2).
* **Интензитетът на помощта** за производствената централа **не** надхвърля 45 % от допустимите разходи. Интензитетът на помощта може да се увеличи с 20 процентни пункта за помощи, предоставени на малки предприятия, и с 10 процентни пункта за помощи, предоставени на средни предприятия (параграф 3).
* **Допълнителен интензитет**: интензитетът на помощта за производствената централа може да се увеличи с 15 процентни пункта за инвестиции, осъществявани в подпомагани региони, които отговарят на условията по член 107, параграф 3, буква а) от ДФЕС, и с 5 процентни пункта за инвестиции, осъществявани в подпомагани региони, които отговарят на условията по член 107, параграф 3, буква в) от ДФЕС (параграф 4).
* **Допустими разходи за дистрибуционната мрежа:** инвестиционните разходи (параграф 5).
* **Размерът на помощта** за дистрибуционната мрежа **не** надхвърля разликата между допустимите разходи и оперативната печалба. Оперативната печалба се приспада от допустимите разходи предварително или чрез механизъм за възстановяване на средства (параграф 6).
 |  |

|  |  |
| --- | --- |
| **Член 47****Инвестиционни помощи за рециклиране и повторна употреба на отпадъци**  | **Проверка на съответствието (OK?)** |
| * Те са съвместими и освободени от задължението за уведомяване, ако са изпълнени общите условия за съвместимост и условията в този член (параграф 1).
* Допустими инвестиции:
* инвестиционните помощи, предоставени за **рециклиране и повторна употреба на отпадъци, които произхождат от други** предприятия (параграф 2). **В противен случай** обработените рециклирани или повторно употребени материали биха били изхвърлени или обработени по **начин, който е по-малко благоприятен за околната среда**. Помощите за дейности за оползотворяване на отпадъци, които не са дейности по рециклиране, **не** попадат в обхвата на груповото освобождаване съгласно този член (параграф 3);
* помощите за инвестиции, свързани с рециклирането и повторната употреба на **собствените отпадъци на бенефициера, не са** освободени от задължението за уведомяване по силата на този член (параграф 10);
* **принцип „замърсителят плаща“:** помощите не могат да освобождават косвено замърсителите от задължения, които трябва да поемат съгласно правото на Съюза, или от задължения, които се считат за нормален разход за предприятието (параграф 4);
* инвестицията трябва не само да увеличава търсенето на материали за рециклиране, а и да води до **нарастване на събирането на тези материали** (параграф 5);
* инвестицията е насочена към проекти, **надхвърлящи актуалното равнище на технологиите** (параграф 6).
* **Допустими разходи**: допълнителните инвестиционни разходи, необходими за осъществяване на инвестиция, водеща до по-добри или по-ефективни дейности за рециклиране или повторна употреба в сравнение с традиционен процес на рециклиране и повторна употреба със същия мащаб, който би бил използван без наличието на помощта (параграф 7).
* **Интензитетът на помощта не** надхвърля 35 % от допустимите разходи. Интензитетът на помощта може да бъде увеличен с 20 процентни пункта за помощи, предоставени на малки предприятия, и с 10 процентни пункта за помощи, предоставени на средни предприятия (параграф 8).
* **Допълнителен интензитет:** Интензитетът на помощта може да бъде увеличен с 15 процентни пункта за инвестиции, осъществявани в подпомагани региони, които отговарят на условията по член 107, параграф 3, буква а) от ДФЕС, и с 5 процентни пункта за инвестиции, осъществявани в подпомагани региони, които отговарят на условията по член 107, параграф 3, буква в) от ДФЕС (параграф 9).
 |  |

|  |  |
| --- | --- |
| **Член 48****Инвестиционни помощи за енергийна инфраструктура**  | **Проверка на съответствието (OK?)** |
| * Те са съвместими и освободени от задължението за уведомяване, ако са изпълнени общите условия за съвместимост и условията в този член (параграф 1).
* Помощи, предоставени за **енергийна инфраструктура, разположена в подпомагани региони** (параграф 2).
* Енергийната инфраструктура подлежи на **цялостно регулиране по отношение на тарифите и на достъпа до нея** в съответствие със законодателството за вътрешния пазар на енергия (параграф 3).
* **Допустими разходи**: инвестиционните разходи (параграф 4).
* **Размерът на помощта** **не** надхвърля разликата между допустимите разходи и оперативната печалба от инвестицията. Оперативната печалба се приспада от допустимите разходи предварително или чрез механизъм за възстановяване на средства (параграф 5).
* Помощите за инвестиции в **проекти за съхранение на електричество и газ** **и в петролна инфраструктура** **не** са освободени от задължението за уведомяване съгласно настоящия член (параграф 6).
 |  |

|  |  |
| --- | --- |
| **Член 49****Помощи за проучвания в областта на околната среда (включително за обследване за енергийна ефективност)** | **Проверка на съответствието (OK?)** |
| * Те са съвместими и освободени от задължението за уведомяване, ако са изпълнени общите условия за съвместимост и условията в този член (параграф 1).
* **Допустими разходи**: разходите за проучванията (включително за обследване за енергийна ефективност), които са пряко свързани с инвестициите, посочени в раздел 7 от ОРГО (параграф 2).
* **Интензитетът на помощта не** надхвърля 50 % от допустимите разходи (параграф 3).
* Допълнителен интензитет: интензитетът на помощта може да бъде увеличен с 20 процентни пункта за проучвания, предприети от името на малки предприятия, и с 10 процентни пункта за проучвания, предприети от името на средни предприятия (параграф 4).
* **Помощи не могат да се предоставят в полза на големи предприятия за обследване за енергийна ефективност**, извършвано в съответствие с член 8, параграф 4 от Директива 2012/27/ЕС, освен когато обследването за енергийна ефективност е в допълнение към задължителното обследване за енергийна ефективност по силата на тази директива (параграф 5).
 |  |